CELEX: C2007/183/33
Language: hu
Date: 2007-08-04 00:00:00
Title: C-252/07. sz. ügy: Court of Appeal (Polgári Kollégium) (Egyesült Királyság) által 2007. május 29-én benyújtott előzetes döntéshozatal iránti kérelem – Intel Corporation kontra CPM United Kingdom Limited

4.8.2007   
            
            
               HU
            
            
               Az Európai Unió Hivatalos Lapja
            
            
               C 183/20
            
         Court of Appeal (Polgári Kollégium) (Egyesült Királyság) által 2007. május 29-én benyújtott előzetes döntéshozatal iránti kérelem – Intel Corporation kontra CPM United Kingdom Limited
   (C-252/07. sz. ügy)
   (2007/C 183/33)
   Az eljárás nyelve: angol
   A kérdést előterjesztő bíróság
   Court of Appeal (Polgári Kollégium) (Egyesült Királyság).
   Az alapeljárás felei
   
      Felperes: Intel Corporation.
   
      Alperes: CPM United Kingdom Limited.
   Az előzetes döntéshozatalra előterjesztett kérdések
   
               1)
            
            
               Az 1988. december 21-i 89/104/EGK első tanácsi irányelv (1) 4. cikke (4) bekezdése a) pontjának alkalmazásában, amennyiben
               
                           a)
                        
                        
                           a korábbi védjegy jóhírneve bizonyos meghatározott áruk vagy szolgáltatások tekintetében rendkívül nagy,
                        
                     
                           b)
                        
                        
                           ezen áruk vagy szolgáltatások nem hasonlóak vagy lényeges mértékben eltérnek a későbbi védjegy áruitól vagy szolgáltatásaitól,
                        
                     
                           c)
                        
                        
                           a korábbi védjegy egyedi bármilyen áru vagy szolgáltatás tekintetében,
                        
                     
                           d)
                        
                        
                           az átlagfogyasztót a korábbi védjegyre emlékezteti a későbbi védjegy szolgáltatásaihoz használt későbbi védjeggyel való találkozás,
                        
                     elégségesek-e ezek a tények önmagukban ahhoz, hogy megalapozzanak i) a C 408/01. sz. Adidas Salomon AG kontra Fitnessworld Trading Ltd ügyben 2003. október 23-án hozott ítélet [EBHT 2003., I-12537. o.] 29. és 30. pontja értelmében „kapcsolatot”, és/vagy ii) ugyanezen cikk értelmében sérelmet és/vagy tisztességtelen kihasználást?
            
         
               2)
            
            
               Amennyiben nem, milyen tényezőket kell a kérdést feltevő bíróságnak figyelembe vennie annak eldöntéséhez, hogy a kapcsolat elégséges-e? Különösen, a „kapcsolat” fennállása meghatározására irányuló, átfogó mérlegelés keretében milyen jelentőséget kell tulajdonítani az áruknak vagy szolgáltatásoknak a későbbi védjegy leírása során?
            
         
               3)
            
            
               A 4. cikk (4) bekezdése a) pontjának összefüggésében, mi szükséges ahhoz, hogy a megkülönböztető képesség sérelmének feltételei teljesüljenek: Különösen, i) egyedinek kell-e lennie a korábbi védjegynek, ii) elégséges-e az első ütköző használat a megkülönböztető képesség sérelmének megállapításához és iii) ki kell-e hatnia a korábbi védjegy megkülönböztető képességére vonatkozó sérelemnek a fogyasztó gazdasági magatartására?
            
         
      (1)  HL L 40., 1989.2.11., 1. o.,; magyar nyelvű különkiadás 17. fejezet, 1. kötet, 92. o.